CELEX: 62022TN0162
Language: el
Date: 2022-03-24 00:00:00
Title: Υπόθεση T-162/22: Προσφυγή της 24ης Μαρτίου 2022 — OQ κατά Επιτροπής

16.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 198/63
            
         
      Προσφυγή της 24ης Μαρτίου 2022 — OQ κατά Επιτροπής
      (Υπόθεση T-162/22)
      (2022/C 198/91)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: OQ (εκπρόσωποι: N. Maes και J.-N. Louis, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να κάνει δεκτή την παρούσα προσφυγή·
               
            
                  —
               
               
                  να κηρύξει την παρούσα προσφυγή παραδεκτή και βάσιμη·
               
            
                  —
               
               
                  να ακυρώσει την απόφαση της αρμόδιας για τους διορισμούς αρχής της Ευρωπαϊκής Επιτροπής της 19ης Μαΐου 2021 με την οποία επιβλήθηκε στον προσφεύγοντα η πειθαρχική κύρωση της παύσης χωρίς μείωση των συνταξιοδοτικών του δικαιωμάτων·
               
            
                  —
               
               
                  να ακυρώσει την απόφαση της αρμόδιας για τους διορισμούς αρχής της Ευρωπαϊκής Επιτροπής της 15ης Δεκεμβρίου 2021 με την οποία απέρριψε τη διοικητική ένσταση [εμπιστευτικό] (1) του προσφεύγοντος δυνάμει του άρθρου 90, παράγραφος 2, του KYK·
               
            
                  —
               
               
                  να καταδικάσει την καθής στα δικαστικά έξοδα που υποβλήθηκε ο προσφεύγων στο πλαίσιο της παρούσας διαδικασίας.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει δύο λόγους.
      
                  1.
               
               
                  Με τον πρώτο λόγο προβάλλεται παραβίαση του άρθρου 10 του παραρτήματος IX του KYK με την αιτιολογία ότι η επιβληθείσα στον προσφεύγοντα πειθαρχική κύρωση δεν είναι ανάλογη προς τη βαρύτητα του διαπραχθέντος παραπτώματος λαμβανομένων υπόψη των κριτηρίων εκτίμησης που προβλέπονται στο άρθρο 10 του παραρτήματος ΙΧ του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ) και ότι δεν συνεκτιμήθηκαν οι ελαφρυντικές περιστάσεις.
               
            
                  2.
               
               
                  Με τον δεύτερο λόγο προβάλλεται παραβίαση της υποχρέωσης αιτιολόγησης. Ο προσφεύγων υποστηρίζει ότι η Επιτροπή δεν ακολούθησε τη γνώμη του πειθαρχικού συμβουλίου, το οποίο πρότεινε την κύρωση του υποβιβασμού, σύμφωνα με το άρθρο 9, παράγραφος 1, στοιχείο στ’, του παραρτήματος IX του ΚΥΚ, χωρίς ωστόσο να αιτιολογήσει επαρκώς κατά νόμον την αποκλίνουσα απόφασή της.
               
            
         (1)  Μη δημοσιοποιούμενα εμπιστευτικά στοιχεία.